Πεζοπόροι Χαλανδρίου "Ευριπίδης"

Πεζοπορία στην Πάρνηθα Πηγές Φυλής – Γκούρα με τα παιδιά απο τις Δομές φιλοξενίας ασυνόδευτων ανήλικων προσφύγων
2024-10-13 | ΠΑΡΝΗΘΑ, Greece
Την Κυριακή 13 Οκτωβρίου ο Σύλλογός μας θα ανοίξει την αγκαλιά του για να καλωσορίσει τους εφήβους που φιλοξενούνται στις Δομές φιλοξενίας ασυνόδευτων ανήλικων προσφύγων Χαλανδρίου και Πεντέλης. Με ιδιαίτερη χαρά θα συνοδέψουμε τα παιδιά για να τους γνωρίσουμε τις φυσικές ομορφιές της Κεντρικής Πάρνηθας. Θα πεζοπορήσουμε σε μια πανέμορφη και καταπράσινη κυκλική διαδρομή ξεκινώντας από την Κρύα πηγή Φυλής και το αρχαίο θεατράκι και θα κατευθυνθούμε προς το Ρέμα Γκούρας.
Πρόκειται για μία όμορφη κυκλική διαδρομή περίπου 9 χλμ χωρίς δύσκολα σημεία, που ενδείκνυται για όλες τις εποχές. Θα έχουμε την χαρά να περπατήσουμε μέσα σε πυκνό πευκοδάσος και ελατοδάσος.
Η Πηγή Φυλής ή αλλιώς Πηγή της Κυράς, βρίσκετε πάνω στον δρόμο από την Χασιά προς τα Δερβενοχώρια. Το μέρος εκτός από την φυσική ομορφιά του, συνοδεύεται από έναν δημοφιλή θρύλο. Τον θρύλο με το κοριτσάκι που ξεκινάει από το σανατόριο της Πάρνηθας για να φθάσει στην πηγή να πιεί νερό. Ο οδοιπόρος το βλέπει να έρχεται προς το μέρος του, με ανοιχτά τα χέρια και δακρυσμένα μάτια.

Πληροφορίες Διαδρομής :Απόσταση Πεζοπορίας : 9,3 χλμΒαθμός Δυσκολίας : 1+Θετική υψομετρική : 350 μ.Ώρες πορείας : ~ 4 ώρες μαζί με τις στάσεις ανάλογα με τον ρυθμό της ομάδας

Ώρα και σημείο συνάντησης: στις 09:30 π.μ. στην Κρύα Πηγή Φυλής
Εναλλακτικά, για όσους δεν γνωρίζουν το σημείο εκκίνησης της πεζοπορίας, αυτοκίνητα με μέλη του Δ.Σ του συλλόγου θα ξεκινήσουν από τον σταθμό μετρό Χαλάνδρι στις 8:30πμ.

Επίσης για τους φίλους που δεν έχουν δικό τους αυτοκίνητο να μας ενημερώσουν για να τους καλύψουμε σε κενές θέσεις άλλων οχημάτων.

Εξοπλισμός: Καλή διάθεση και κέφι!!!Πεζοπορικό μποτάκι, σακίδιο πλάτης, μπαστούνια πεζοπορίας, νερό, σνακ για ενέργεια, σφυρίχτρα, ατομικό φαρμακείο.
Θα θέλαμε να ευχαριστήσουμε τα μέλη του συλλόγου μας που ήταν κοντά μας, πεζοπόρησαν μαζί με τα παιδιά και τα έκαναν να αισθανθούν ευπρόσδεκτα.
